Jesse Niemi

Jesse Jaakko J. Niemi (s. 31. maaliskuuta 1990 Tampere) on suomalainen koripalloilija, joka edustaa Korisliigassa pelaavaa Joensuun Katajaa, jonka kanssa hänellä on sopimus kevääseen 2018 asti ja tämän jälkeen vielä vuoden optio. Kasvattajaseuraansa Tampereen Pyrintöä Niemi edusti vuosina 2006–2013. Pienenä laitahyökkääjänä pelaava Niemi voitti Suomen mestaruuden Pyrinnössä kausilla 2009–2010 ja 2010–2011 ja Katajassa vuosina 2015 ja 2017. Hän on voittanut myös Suomen cupin vuonna 2013, yhden SM-hopean ja -pronssin sekä cup-hopeat vuosilta 2009 ja 2011. Kauden 2007–2008 päätteeksi Niemi valittiin Korisliigan vuoden tulokkaaksi. Universiadeissa hän pelasi Suomen vuonna 2011 seitsemänneksi ja vuonna 2013 kymmenenneksi sijoittuneissa maajoukkueissa. Niemi kuulunut myös Suomen haastajamaajoukkueeseen.

 Ura 
 Korisliigaan 

Niemen ensiesiintyminen pääsarjatasolla tapahtui Pyrinnön paidassa 3. tammikuuta 2007 pelatussa vierasottelussa Pussihukkia vastaan.http://www.basket.fi/uutiset/?x22026=14781217 Niemi pelasi ensimmäisessä pääsarjan pelissään neljä minuuttia. Ennen tätä Niemi oli pelannut miesten edustusjoukkueen mukana joulutauolla harjoitusottelussa Vladivostokia vastaan Tampereella. Ensimmäiset pisteensä Korisliigassa Niemi teki 24. tammikuuta 2007 pelissä Lappeenrannan NMKY:tä vastaan, kun hän heitti sisään kahden pisteen heiton. Kaudella 2006–07 Niemi pelasi yhteensä seitsemässä ottelussa. kaudella 2007–08 Niemen saama vastuu kasvoi huomattavasti ja hän pelasi runkosarjan otteluissa lähes 20 minuuttia ottelua kohti pistekeskiarvolla 5,1. Niemi valittiin kauden palkitsemistilaisuudessa Korisliigan vuoden tulokkaaksi.

 Pyrinnön menestysvuodet 

Seuraavalla kaudella Pyrintö ylsi ilmiömäisen runkosarjan kevätpuoliskon voittoputken myötä pudotuspeleihin, jossa joukkue selviytyi lopulta pronssimitaleille asti. Tämä tiesi Niemelle ensimmäistä aikuisten SM-tason mitalia. Suomen cupissa Pyrintö sai hopeaa. Seuraavalla kaudella Pyrinnön taistelupelaajaksi yhä selvemmin profiloitunut Niemi voitti joukkueen mukana sen ensimmäisen Suomen mestaruuden. Hän heitti piste-ennätyksensä, 18 pistettä, lokakuussa pelatussa ottelussa Katajaa vastaan.http://www.pyrinto.fi/antero-lehto-ja-jesse-niemi-yli-tasalukujen/ http://www.basket.fi/sarjat/pelaajat/pelaaja/?league_id=undefined&season_id=289&player_id=693

Kauden 2010–2011 Pyrintö aloitti heikosti, sillä vain vähäisiä pelaajamuutoksia kokenut edelliskauden mestarijoukkue hävisi ensimmäisistä kuudesta runkosarjaottelustaan neljä. Tämän jälkeen joukkue hävisi runkosarjassa vain kolmesti, minkä ansiosta Pyrintö teki runkosarjan piste-ennätyksenhttp://www.aamulehti.fi/cs/Satellite/Urheilusahkeet/1194671116579/artikkeli/pyrinnolle+korisliigan+piste-ennatys.html ja voitti sarjan toisen kerran peräkkäin. Runkosarjan kevätkauden ainoan tappionsa Pyrintö koki helmikuun alussa kotonaan Korihaille. Niemi oli kyseisessä ottelussa Pyrinnön paras pisteidentekijä heitettyään kauden piste-ennätyksensä 17 pistettä.http://www.mtv3.fi/urheilu/muutlajit/uutiset.shtml/2011/02/1268487/korihait-katkaisi-pyrinnon-huiman-putken Kaudella 2010–2011 Niemi pelasi ensimmäistä kertaa kaikissa runkosarjaotteluissa, ja hän teki ennätyksensä sekä tehdyissä pisteissä (230) että ottelukohtaisessa pistekeskiarvossa (5,2 pistettä/ottelu).http://www.basket.fi/sarjat/pelaajat/pelaaja/?league_id=4&season_id=undefined&player_id=693 Pudotuspeleissä Pyrintö eteni loppuotteluihin voitettuaan sekä Torpan Pojat että Korihait 3–0-otteluvoitoin. Loppuottelusarjassa Pyrintö ja Kataja voittivat vuorotellen kotisaleissaan. Edelliskauden tapaan viides ja ratkaiseva ottelu pelattiin Pyynikillä, ja Pyrintö otti vakuuttavalla voitolla toisen peräkkäisen Suomen mestaruutensa.http://yle.fi/urheilu/lajit/koripallo/kotimaa/2011/05/pyrinto_vakuuttavasti_korismestariksi_2564808.html?origin=rss Niemi pelasi kaikissa pudotuspeleissä 4,2 pisteen ottelukohtaisella keskiarvolla ja heitti pudotuspelien piste-ennätyksensä, 11 pistettä, aprillipäivänä Torpan Poikia vastaan. Viimeisessä loppuottelussa hän teki kahdeksan pistettä ja kyseisen kauden pudotuspelien parhaan plus-miinustilastomerkintänsä +22.

Kaudella 2011–2012 Niemi pelasi runkosarjassa 37 ottelua 4,2 pisteen ja 1,8 levypallon keskiarvoilla.http://www.basket.fi/sarjat/pelaajat/pelaaja/?player_id=693&season_id=15653 Pyrintö sijoittui Korisliigassa neljänneksi,http://www.basket.fi/sarjat/sarjan_etusivu/?season_id=15653&league_id=4  ja cupissa joukkue hävisi loppuottelussa Joensuun Katajalle. Elokuussa 2012 Niemi teki Pyrinnön kanssa vuoden jatkosopimuksen. Lokakuussa hän pelasi 200. pääsarjaottelunsa.

Niemi kärsi kaudella 2012–2013 vuodenvaihteessa heittokäden vammasta. Hän heitti uuden Korisliigan piste-ennätyksensä, 19 pistettä, huhtikuussa Joensuussa Katajaa vastaan.baskethotel.com Pyrintö sijoittui runkosarjassa neljänneksi, mutta hävisi puolivälierässään Kauhajoen Karhulle ja sijoittui lopulta viidenneksi. Pyrintö pelasi kauden aikana myös EuroChallengen lohkovaiheessa ja voitti Suomen cupin.

 Joensuun Kataja 

Kesällä 2013 Niemi saavutti opiskelupaikan Itä-Suomen yliopistosta ja teki näin ollen kolmen vuoden pelaajasopimuksen paikallisen Joensuun Katajan kanssa. Niemi kärsi kauden aikana loukkaantumisesta.http://www.basket.fi/uutiset/etusivun_uutiset2/?x33156=31330547 Teemu Rannikon vahvistama Kataja selviytyi loppuotteluihin, jossa se hävisi Pyrinnölle otteluvoitoin 3–1. Kataja sai historiansa kuudennen ja Niemi uransa ensimmäisen SM-hopeamitalin. Seuraavan kauden alussa Niemi loukkasi polvensa eikä pystynyt pelaamaan muutamaan viikkoon.http://www.katajabasket.fi/edustusjoukkue/uutiset/2014-15/uutiset700.php

Helmikuussa 2016 Niemi teki kahden kauden pituisen jatkosopimuksen Katajan kanssa. Opiskelun ja pelaajauransa yhdistämiseen sekä seuran tarjoamiin olosuhteisiin tyytyväisen Niemen sopimukseen sisältyi lisäksi yhden kauden jatko-optio.http://www.katajabasket.fi/tommi-huolila-ja-jesse-niemi-sopivat-jatkosta-kataja-basketissa/

 Maajoukkue 

Niemi edusti Suomen B- ja A-nuorten sekä alle 20-vuotiaiden maajoukkueita. Hän pelasi B-nuorissa 24 ottelua 5,9 pisteen keskiarvolla ja A-nuorissa 22 ottelua 5,7 pisteen keskiarvolla. Alle 20-vuotiaiden maajoukkueessa Niemi pelasi 24 ottelua 3,8 pisteen keskiarvolla. Alle 20-vuotiaiden ottelukohtaisen piste-ennätyksensä, 13 pistettä, hän heitti Ruotsia vastaan 19. heinäkuuta 2010.http://www.basket.fi/maajoukkueet/pelaajat-ja-valmentajat/pelaaja/?season_id=undefined&player_id=693# 

Niemi pelasi Suomen universiadijoukkueessa vuoden 2011 kilpailuissa Kiinan Shenzhenissä. Joukkue ylsi Shenzhenissä maan historian parhaaseen universiadisijoitukseen koripallossa sijoituttuaan seitsemänneksi.http://www.basket.fi/uutiset/etusivun_uutiset2/?x33156=9515579 Kesällä 2013 Niemi nimettiin virallistettuun Suomen haastajamaajoukkueeseen, josta valittiin pelaajat heinäkuun universiadeihin.http://www.basket.fi/uutiset/?x22026=18114464 Niemi valittiin joukkueeseen, joka sijoittui universiadeissa kymmenenneksi.http://www.basket.fi/uutiset/kaikki_uutiset/?x122462=18511727

 Pelityyli 

Solmittuaan jatkosopimuksen Pyrinnön kanssa elokuussa 2012 joukkueen valmentaja Ville Tuominen kuvaili Niemeä "pelaajaksi, jonka voi heittää kentälle tilanteessa kuin tilanteessa." Lisäksi Tuominen kuvaili Niemeä "kaukoheittovoimaiseksi pelaajaksi ja loistavaksi puolustajaksi".

Kaudella 2014–2015 Niemestä tuli Katajan tärkeimpiä pelaajia eritoten puolustuksessa. Monipuolisena pelaajana hän on puolustanut kaikkien pelipaikkojen pelaajia.

 Saavutukset 
 Henkilökohtaiset saavutukset 
 Korisliigan vuoden tulokas 2008

 Joukkuesaavutukset 
 Universiadeissa seitsemäs 2011 ja kymmenes 2013
 Suomen mestaruus 2010, 2011, 2015 ja 2017
 SM-hopeaa 2014
 SM-pronssia 2009
 Suomen cup 2013
 Suomen cupin hopeaa 2009 ja 2011

 Tilastot 
 Runkosarja 
 Kausi Joukkue Sarja O 2P % 3P % 1P % HL PL LEV S M R T PTS PTS YHT2006–2007Tampereen PyrintöKorisliiga 7 100 % 14,3 % 0 % 0 0,4 0,4 0,1 – 0,3 0,1 0,7 52007–2008Tampereen PyrintöKorisliiga 37 59,7 % 32,6 % 74,2 % 0,6 1,6 2,2 0,5 0,7 0,7 0 5,1 1902008–2009Tampereen PyrintöKorisliiga 37 61 % 37,3 % 52,6 % 0,6 1,1 1,8 0,4 0,3 0,4 0,1 4,2 1572009–2010Tampereen PyrintöKorisliiga 34 58,6 % 31 % 60 % 0,9 1,6 2,5 0,2 0,6 1,0 0,1 4,6 1582010–2011Tampereen PyrintöKorisliiga 44 57 % 36,2 % 60 % 0,7 1,6 2,3 0,6 0,6 0,9 0,1 5,2 2302011–2012Tampereen PyrintöKorisliiga 37 48,6 % 28,6 % 60,9 % 0,5 1,3 1,8 0,6 0,4 0,6 0,1 4,2 1562012–2013Tampereen PyrintöKorisliiga            2012–2013Tampereen PyrintöEuroChallenge             YhteensäKorisliiga       YhteensäEuroChallenge            

 Pudotuspelit 
 Kausi Joukkue Sarja O 2P % 3P % 1P % HL PL LEV S M R T PTS PTS YHT2007–2008Tampereen PyrintöKorisliiga 4 – 0 % – 0,3 2 2,3 – 0,5 0,3 – – –2008–2009Tampereen PyrintöKorisliiga 5 50 % 0 % – 0,6 0,8 1,4 – 0,4 – – 0,8 42009–2010Tampereen PyrintöKorisliiga 11 75 % 20 % 50 % 0,7 1,3 2,0 0,1 0,2 0,4 – 1,8 202010–2011Tampereen PyrintöKorisliiga 11 76,5 % 17,4 % 88,9 % 0,7 1,6 2,4 0,5 0,2 0,8 – 4,2 462011–2012Tampereen PyrintöKorisliiga 11 50,0 % 31,6 % 50,0 % 0,5 0,9 1,4 0,2 0,5 0,5 – 3,2 352012–2013Tampereen PyrintöKorisliiga             YhteensäKorisliiga            

 O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä

 Lähteet 
 Jesse Niemi  Suomen Koripalloliitto
 Maajoukkuetilastot  Suomen Koripalloliitto
 Jesse Niemi basketball profile eurobasket.com 
 Profiili Katajan sivustolla

 Viitteet 

Luokka:Suomalaiset koripalloilijat
Luokka:Vuonna 1990 syntyneet
Luokka:Elävät henkilöt